**JEGYZŐKÖNYV**

**Készült:** Telki Község Képviselő-testülete Pénzügyi Bizottságának **2016. szeptember 19.-én 18.00. órai kezdettel** a Polgármesteri Hivatal tárgyalójában megtartott rendes nyílt üléséről.

**Jelen vannak:**

Földvári-Nagy László Bizottsági tag, bizottsági elnök

Szigeti Antal Bizottság tag, hitelesítő

Láng Richárd Bizottsági tag

Deltai Károly Polgármester

dr. Lack Mónika Jegyző

Móczár Gábor Alpolgármester

Takács Zoltán Alpolgármester

Halász Terézia Képviselő

Vetési Vincéné Pénzügyi csoport ügyintéző

Hoós Péter Műszaki csoport ügyintéző

Vinczéné dr. Joó Györgyi Jegyzőkönyvvezető

Távolmaradását Király Péter bizottsági tag előre jelezte.

Földvári-Nagy László bizottsági elnök köszönti a bizottság tagjait és a megjelenteket, megállapítja, hogy a Bizottság határozatképes, az ülést megnyitja. Hitelesítőnek felkéri Szigeti Antal bizottsági tagot.

Telki Község Képviselő-testületének Pénzügyi Bizottsága (egyhangú szavazattal - 3 fő bizottsági tag volt jelen a szavazáskor) határozathozatal mellőzésével kiegészíti a meghívóban szereplő napirendi pontokat és fogadja el az alábbiak szerint:

**Napirend:**

1./ Tájékoztató a helyi adóbevételek alakulásáról

**Előterjesztő**: Polgármester

2./Tájékoztató Telki Község Önkormányzatának és intézményeinek 2016. I. félévi költségvetési gazdálkodásáról.

**Előterjesztő**: Polgármester

3./Telki vízi közművek 15 éves gördülő fejlesztési Terv jóváhagyása

**Előterjesztő**: Polgármester

4./Fogorvosi ügyelet kérdéséről

**Előterjesztő**: Polgármester

5./Szociális célú tűzifa vásárlására szóló pályázat benyújtásáról

**Előterjesztő**: Polgármester

6./A Bursa Hungarica Felsőoktatási Önkormányzati ösztöndíjrendszerhez való csatlakozásról

**Előterjesztő**: Polgármester

7./ Telki, Völgyrét ívóvíz ellátásának kiépítéséről

**Előterjesztő**: Polgármester

8./ Csatorna konzorciumi szerződés aláírására felhatalmazás

**Előterjesztő**: Polgármester

**Napirend megtárgyalása:**

**1./ Tájékoztató a helyi adóbevételek alakulásáról**

**Előterjesztő**: Polgármester

*Az előterjesztés a jegyzőkönyv melléklete.*

Vetési Vincéné: 2012-től mutatom be az előterjesztésben az adóbehajtás alakulását, mindig újra termelődik a hátralék.

Deltai Károly: 2012-ben 14 millió kintlévőséget tártunk fel, így tulajdonképpen 57 millióról 31 millióra sikerült levinni a hátralékot 2012 és 2016 között, a telekadó ellenőrzés folyamatos.

Földvári-Nagy László Bizottsági elnök: Javaslom, szavazzunk a napirendi pontról.

**Telki Község Képviselő-testületének**

**Pénzügyi Bizottsága**

**62/2016. (IX.19.) PÜB. számú**

**állásfoglalása**

A Pénzügyi Bizottság 3 igen szavazattal, egyhangúlag – 3 fő bizottsági tag volt jelen az ülésen – elfogadásra javasolja a képviselő-testületnek a helyi adóbevételek alakulásáról szóló tájékoztató elfogadását.

**2./Tájékoztató Telki Község Önkormányzatának és intézményeinek 2016. I. félévi költségvetési gazdálkodásáról.**

**Előterjesztő**: Polgármester

Vetési Vincéné: Folyó évi bevételek 63% -a beérkezett, ÉDV Zrt. nem fizeti a bérleti díjat, ennek behajtása is zajlik.

Deltai Károly: Megtakarítások tetemesek, fejlesztési céltartalékokat hizlaljuk.

Földvári-Nagy László Bizottsági elnök: Javaslom, szavazzunk a napirendi pontról.

**Telki Község Képviselő-testületének**

**Pénzügyi Bizottsága**

**63 /2016. (IX.19.) PÜB. számú**

**állásfoglalása**

A Pénzügyi Bizottság 3 igen szavazattal, egyhangúlag – 3 fő bizottsági tag volt jelen az ülésen – elfogadásra javasolja a képviselő-testületnek a Telki Község Önkormányzatának és intézményeinek 2016. I. félévi költségvetési gazdálkodásáról szóló tájékoztató elfogadását.

**3./Telki vízi közművek 15 éves gördülő fejlesztési Terv jóváhagyása**

**Előterjesztő**: Polgármester

Földvári-Nagy László Bizottsági elnök: Javaslom, szavazzunk a napirendi rendi pont elfogadásáról.

**Telki Község Képviselő-testületének**

**Pénzügyi Bizottsága**

**64 /2016. (IX.19.) PÜB. számú**

**állásfoglalása**

A Pénzügyi Bizottság 3 igen szavazattal, egyhangúlag – 3 fő bizottsági tag volt jelen az ülésen – elfogadásra javasolja a képviselő-testületnek a Telki vízi közművek 15 éves gördülő fejlesztési Terv jóváhagyását.

**4./Fogorvosi ügyelet kérdéséről**

**Előterjesztő**: Polgármester

Halász Terézia: A Szociális Bizottság javasolja fél évvel meghosszabbítani a megbízást.

Deltai Károly: Építsük be a szerződésbe a rendes felmondás lehetőségét.

Takács Zoltán: Javaslom, hogy határozatlan idejű szerződést kössünk velük, éves beszámolási kötelezettséggel.

Földvári-Nagy László Bizottsági elnök: Javaslom, szavazzunk a napirendi pontról.

**Telki Község Képviselő-testületének**

**Pénzügyi Bizottsága**

**65 /2016. (IX.19.) PÜB. számú**

**állásfoglalása**

A Pénzügyi Bizottság 3 igen szavazattal, egyhangúlag – 3 fő bizottsági tag volt jelen az ülésen – elfogadásra javasolja a képviselő-testületnek a fogorvosi ügyeletről szóló szerződés meghosszabbítását, azzal a kiegészítéssel, hogy határozatlan időre, rendes felmondás lehetőségével, éves beszámolási kötelezettség mellett kössünk szerződést.

**5./Szociális célú tűzifa vásárlására szóló pályázat benyújtásáról**

**Előterjesztő**: Polgármester

Halász Terézia: A Szociális Bizottság javasolja, hogy a tavalyi évben igényelt és kiosztott mértékben igényeljünk tűzifát a pályázaton azaz 26 m3-t, mivel úgy ítéljük meg, hogy ez a reális igény mértéke.

Földvári-Nagy László Bizottsági elnök: Javaslom, szavazzunk a napirendi pontról.

**Telki Község Képviselő-testületének**

**Pénzügyi Bizottsága**

**66 /2016. (IX.19.) PÜB. számú**

**állásfoglalása**

A Pénzügyi Bizottság 3 igen szavazattal, egyhangúlag – 3 fő bizottsági tag volt jelen az ülésen – elfogadásra javasolja a képviselő-testületnek Szociális célú tűzifa vásárlására szóló pályázat benyújtásáról szóló előterjesztést.

**6./A Bursa Hungarica Felsőoktatási Önkormányzati ösztöndíjrendszerhez való csatlakozásról**

**Előterjesztő**: Polgármester

Halász Terézia: Szociális Bizottság javasolja, hogy csatlakozzunk.

Földvári-Nagy László Bizottsági elnök: Javaslom, szavazzunk a napirendi pont elfogadásáról.

**Telki Község Képviselő-testületének**

**Pénzügyi Bizottsága**

**67 /2016. (IX.19.) PÜB. számú**

**állásfoglalása**

A Pénzügyi Bizottság 3 igen szavazattal, egyhangúlag – 3 fő bizottsági tag volt jelen az ülésen – elfogadásra javasolja a képviselő-testületnek Bursa Hungarica Felsőoktatási Önkormányzati ösztöndíjrendszerhez való csatlakozásról szóló előterjesztést.

**7./ Telki, Völgyrét ívóvíz ellátásának kiépítéséről**

**Előterjesztő**: Polgármester

Vetési Vincéné: Akkor tudjuk az ÁFÁ-t levonásba helyezni, ha ivóvíz beruházás külön szerepel a határozatban, külön a csatornaberuházástól.

Földvári-Nagy László Bizottsági elnök: Javaslom, szavazzunk a napirendi pontról.

**Telki Község Képviselő-testületének**

**Pénzügyi Bizottsága**

**68 /2016. (IX.19.) PÜB. számú**

**állásfoglalása az ivóvíz ellátásának kiépítéséről szóló határozat módosítása**

A Pénzügyi Bizottság 3 igen szavazattal, egyhangúlag – 3 fő bizottsági tag volt jelen az ülésen – elfogadásra javasolja a képviselő-testületnek a 91/2015.(IX.01.) Öh. számú határozatának alábbiak szerinti módosítását:

A képviselő-testület úgy határoz, hogy az Északdunántúli Vizmű Zrt. beruházásában elkészíti a Völgyrét területén az ivóvíz hálózatot, melynek kiépítési költségéhez szükséges fedezet biztosítására a 2015-2016.évi ivóvíz és szennyvízágazati amortizáció összegét számolja el.

**8./ Csatorna konzorciumi szerződés aláírására felhatalmazás**

**Előterjesztő**: Polgármester

Deltai Károly: A könyvvizsgálóval szakmai egyeztetést tartottunk a levonásba helyezhető ÁFA kérdésről, mellyel kapcsolatban megállapítottuk, hogy Telki a beruházás kapcsán tud élni ezzel. Ezt az álláspontunkat megerősíti, az is hogy egy kormányhatározat jelent meg arról, hogy ezt a kérdést rendeletben fogják pontosítani. Így Telki tudja vállalni a beruházást, ezért, kérem a Tisztelt Bizottságot javasolja felhatalmazás megadását a Konzorciumi szerződés aláírására. Ez a szerződés egy keretszerződés, a műszaki munka ezután indul. Megvalósítás 2018 végére várható.

Takács Zoltán: Valóban megvizsgáltuk az ÁFA kérdést szakmai szempontból és megállapítottuk, Telki minden feltételnek megfelel a megfelelő Áfa levonáshoz. Erről a könyvvizsgáló részére írásos elemzést készítettem, mellyel egyetértett.

Földvári-Nagy László Bizottsági elnök: Javaslom, szavazzunk a napirendi pont elfogadásáról.

**Telki Község Képviselő-testületének**

**Pénzügyi Bizottsága**

**69 /2016. (IX.19.) PÜB. számú**

**állásfoglalása**

A Pénzügyi Bizottság 3 igen szavazattal, egyhangúlag – 3 fő bizottsági tag volt jelen az ülésen – elfogadásra javasolja a képviselő-testületnek a csatorna konzorciumi szerződés aláírására felhatalmazás megadását.

Az ülésen több hozzászólás nem volt. Földvári-Nagy László levezető elnök megköszöni a bizottsági tagoknak és a képviselőknek a részvételt és az ülést bezárja.

Földvári-Nagy László Szigeti Antal

bizottsági elnök hitelesítő